Siku ya kwanza shuleni

SIKU YA KWANZA SHULENI

Hatimaye siku niliokuwa nimeingojea Kwa hamu na gamu ilifika. Hii
ilikuwa siku kuu Sana maishani mwangu. Kwa hivyo niliamka asubuhi na
mapema kabla ya jogoo kuwika. Nilijitayarisha vilivyo.Kisha nikachukua
kiamsha kinywa. Nilichukua begi la shule lililokuwa na vitabu vyangu
nikaweka tayari Kwa safari.

Baadaye niliandamana na mama kuelekea shuleni. Sababu hakukuwa na magari
za kuelekea huko, tulianza mwendo Kwa miguu. Nilijawa na furaha furi
furi. Nilitembea Kwa mwendo wa aste aste. Wakati huo sikujali chochote
ila kilichokuwa mawazoni mwangu ni lini nitakaofika mwisho wa safari
yangu.

Kabla ya saa mbili asubuhi kuwadia tulifika shuleni. Roho yangu ilianza
kudunda kwani wanafunzi walikuwa wengi mno na sikujua hata mtu mmoja
humo. Tulienda Moja Kwa Moja Hadi ofisini mwa mwalimu mkuu. Hapo mama
alipewa maagizo. "Mwanangu, twende ukafanye mtihani wako huko darasani",
mama aliniambia. Tulielekea upande mwingine ambapo wanafunzi walikuwa
wachache. Ila nililokuwa nisilolijua ni kwamba kulikuwa na watoto
wengine kama Mimi waliofaa kufanya mtihani ule.

Baada ya muda mfupi kengele ililia ishara kwamba Kila mwanafunzi alifaa
kuelekea darasani. Sisi tuliofaa kufanya mtihani wetu wa kwanza katika
shule hiyo tulipelekwa katika chumba kimoja. Wazazi wetu waliambiwa
wasubiri kwingine. Kila mtoto alipewa dawati lake. Tukaambiwa tuweke
kalamu tayari. Kisha tukapewa karatasi ya mtihani. Huu ulikuwa ni
mtihani wa darasa la kwanza.

Moyo wangu ulianza kudunda. Nikajawa na hofu kwani huu ulikuwa mtihani
wangu wa kwanza maishani. Sikujiamini ya kwamba nitaweza kupita mtihani
wangu. Nilipoangalia pande zote, wale wenzangu walikuwa wameshugulika
Sana. Wao walikuwa tayari washamaliza shule ya chekechea. Kwa hivyo
walikuwa wamesoma Yale tuliyoletewa. Mimi nilikuwa tu na masomo ya
nyumbani walionifunza ndugu zangu wakubwa. Hivyo nilijitahidi nikatia
bidii ya mchwa mpaka mwisho. Baada ya muda, tulimaliza mtihani wa
kwanza. Tukafanya mitihani mbili baada ya hiyo ya kwanza. Kwa jumla
tulifanya majaribio tatu. Jaribio katika lugha ya kiswahili, kiingereza
na hisabati.

Ijapokuwa nilijitahidi vilivyo, mwalimu alipokuja na matokeo nilijawa na
wasiwasi. Sikujua nitarajie Nini. Lakini nilikuwa na hakika ya kwamba
nikipata matokeo mabaya nitakuwa nimemvunja mama moyo. Huu muda wote
wazazi walikuwa bado wanatusubiri. Hivyo waliitwa wajumuike nasi ili
kupata matokeo. Mwalimu alipoyachukua yale makaratasi, watu walitulia
tulii. Mtihani huu ndio ulikuwa uamue iwapo mtu angeenda darasa la
kwanza au laa.

Alipofungua kinywa kuleta matokeo haya mwalimu, sikuamini nilichosikia.
Nilidhani masikio yangu yalikuwa yananichezea shere. Jina alilolitamka
la kwanza lilikuwa jina langu. Mimi nilikuwa wa kwanza Kwa hiyo mtihani.
Niliibuka mshindi. Aliponikabidhi matokeo, sikuamini macho yangu. Hakika
nilipata asilimia themanini na Tano. Aliendelea kusoma Hadi mwisho. Sisi
tuliyokuwa tumepita mtihani tukapelekwa darasani na wengine wakarudi
nyumbani na wazazi wao.

Baada ya muda mfupi kengele ililia tena. Ishara kuwa masomo ya hiyo siku
ilikuwa imekamilika. Kwa furaha nilichukuwa begi langu na kuelekea
nyumbani. Hakika hii ilikuwa siku ya furaha na ya thamani maishani
mwangu. Siku yangu ya kwanza shuleni.